अभी एक अपुष्ट खबर के अनुसार अन्ना हजारे और स्वामी रामदेव के बीच एक गोपनीय बैठक हुई है। बैठक को “गोपनीय” रखने को अनुचित मानते हुए भी मैं इस मिलन को एक शुभ संकेत मानता हूँ- बशर्ते कि खबर सही हो। अन्ना समर्थक और रामदेव समर्थक एक-दूसरे को फूटी आँखों नहीं सुहाते हैं: ऐसे में, दोनों अगर “संयुक्त मोर्चा” बना लें, तो जनता की बँटी हुई कोशिश तथा आकांक्षा घनीभूत ही होगी। दो से भले तीन की तर्ज पर अगर पूर्व सेनाध्यक्ष जेनरल वी.के. सिंह भी इस मोर्चे में शामिल हो जायें (उस अपुष्ट खबर में इसकी भी चर्चा थी), तो यह सोने पे सुहागा वाली बात होगी- क्योंकि उनकी उपस्थिति से “परिवर्तन के दूसरे नियम” का पालन आसानी से हो पायेगा।